પાકિસ્તાનની પહેલી હલકટાઈ એ છે કે તેણે જેનો કોઈ આધાર નથી તેવા રિપોર્ટને આધાર બનાવીને કકળાટ આદર્યો છે. પાકિસ્તાન જે રિપોર્ટની વાત માંડીને બેસી ગયું છે એ રિપોર્ટ જ પહેલાં તો સત્તાવાર નથી. યુનાઈટેડ નેશન્સની માનવાધિકાર સમિતિએ આવો કોઈ રિપોર્ટ કરવા કહેલું જ નહીં ને આ રિપોર્ટ માનવાધિકાર પંચે જ સ્વીકાર્યો નથી. તેનું કારણ એ કે તેમાં જે દાવા કરાયા છે તે મોંમાથા વિનાના છે ને ક્યા આધાર પર બધું કહેવાયું છે તેનો કોઈ ઉલ્લેખ નથી. ગમે તે આલિયો, માલિયો કે જમાલિયો પોતાની એ.સી. કેબિનમાં બેસીને લખી નાંખે એવો આ રિપોર્ટ છે. કોઈ સત્તાવાર અધિકાર વિના કે સત્તાવાર રીતે મળેલી માહિતી વિના આ રિપોર્ટ ચિતરી નંખાયો છે.